ลักษณะการประกอบธุรกิจ 

ความเป็นมาและการเปลี่ยนแปลงที่สำคัญ

บริษัท ซันไทยอุตสาหกรรมถุงมือยาง จำกัด จดทะเบียนก่อตั้งเมื่อวันที่ 24 พฤษภาคม 2531
ด้วยทุนจดทะเบียนเริ่มแรก 30 ล้านบาท

ในปี 2541 บริษัทฯได้ร่วมทุนกับ บริษัท บีมาร์ค จำกัด ประเทศอิตาลี จัดตั้งบริษัท บีมาร์ค ซันไทย
จำกัด ในประเทศอิตาลี ทั้งนี้เพื่อเป็นตัวแทนจำหน่ายถุงมือยางของบริษัทฯให้กับลูกค้าในทวีปยุโรป

บริษัทฯได้ดำเนินการเพิ่มทุนจดทะเบียนเป็น 75 ล้านบาท ซึ่งเรียกชำระเต็มมูลค่าในปี 2542
และเพิ่มเป็น 125 ล้านบาท ซึ่งเรียกชำระเต็มมูลค่าในปี 2543
เพื่อรองรับการเจริญเติบโตของบริษัทฯ และได้เริ่มดำเนินการก่อสร้างโรงงานแห่งที่ 2 ขึ้น

ในปี 2544 บริษัทฯได้แปรสภาพเป็นบริษัทมหาชน เมื่อวันที่ 4 กันยายน 2544
และได้เปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็นหุ้นละ 1 บาท

ต่อมาที่ประชุมใหญ่วิสามัญผู้ถือหุ้นของบริษัท ครั้งที่ 7/2544 ซึ่งประชุมเมื่อวันที่ 28 ธันวาคม 2544
ได้มีมติเพิ่มทุนจดทะเบียนเป็น 195 ล้านบาท โดยการออกหุ้นสามัญเพิ่มทุนอีก 70 ล้านหุ้น
ซึ่งเป็นการออกและเสนอขายให้แก่บุคคลในวงจำกัด (Private Placement: PP) จำนวน 20
ล้านหุ้น ในราคาหุ้นละ 1 บาท ส่วนที่เหลือเป็นการเสนอขายหุ้นแก่ประชาชนทั่วไปเป็นครั้งแรก
จำนวน 50 ล้านหุ้น ในราคาหุ้นละ 1.80 บาท

ปี 2545 นับเป็นปีสำคัญของบริษัทฯ เนื่องจากได้มีการเสนอขายหุ้นต่อประชาชนทั่วไปเป็นครั้งแรก
และในปีเดียวกันนี้เอง หุ้นของบริษัทฯได้เข้าเป็นหลักทรัพย์จดทะเบียนในตลาดหลักทรัพย์ใหม่ (MAI)
ซึ่งเปิดทำการซื้อขายวันแรกในวันที่ 1 สิงหาคม 2545 โดยใช้ชื่อย่อในการซื้อขายหลักทรัพย์ว่า
“STHAI”

ในปี 2546 บริษัทฯ ได้ลงทุนในหุ้นทุนของบริษัท เอส.ที.เมด จำกัด
ซึ่งเป็นบริษัทร่วมที่จัดตั้งเป็นบริษัทจำกัดในประเทศสหรัฐอเมริกาเพื่อเป็นตัวแทนจำหน่ายสินค้าในประเทศสหรัฐอเมริกาและแถบทวีปอเมริกา
โดยบริษัทฯถือหุ้นร้อยละ 19

นอกจากนี้ในปี 2546 ที่ผ่านมาบริษัทฯได้มีการเพิ่มทุนจดทะเบียนของบริษัทฯ จาก 195 ล้านบาท
เป็น 260 ล้านบาท โดยออกหุ้นสามัญใหม่จำนวน 65 ล้านหุ้น จัดสรรให้แก่ผู้ถือหุ้นเดิมในอัตราส่วน
3 หุ้นเดิมต่อ 1 หุ้นใหม่ ในราคาหุ้นละ 1 บาท ตามมติที่ประชุมให้วิสามัญผู้ถือหุ้น ครั้งที่ 1/2546
ประชุมเมื่อวันที่ 31 กรกฎาคม 2546
ซึ่งตลาดหลักทรัพย์แห่งประเทศไทยได้รับหุ้นสามัญเพิ่มทุนของบริษัทฯ
เป็นหลักทรัพย์จดทะเบียนในตลาดหลักทรัพย์ใหม่ ในวันที่ 25 กันยายน 2546
ซึ่งการเพิ่มทุนดังกล่าวทำให้บริษัทฯ มีทุนชำระแล้วเกิน 200 ล้านบาท
เข้ากำหนดว่าด้วยการรับหลักทรัพย์จดทะเบียนในตลาดหลักทรัพย์แห่งประเทศไทย
และข้อกำหนดว่าด้วยการรับหลักทรัพย์จดทะเบียนในตลาดหลักทรัพย์ใหม่
(บริษัทจดทะเบียนในตลาดหลักทรัพย์ใหม่ที่มีการเพิ่มทุนและการเพิ่มทุนดังกล่าวทำให้บริษัทนั้นมีทุนชำระแล้วไม่น้อยกว่า
200 ล้านบาท ให้ถือว่าหลักทรัพย์ของบริษัทนั้นเป็นหลักทรัพย์จดทะเบียนในตลาด (SET)
ในวันเริ่มรอบระยะเวลาบัญชีถัดไปที่บริษัทมีทุนชำระแล้วไม่น้อยกว่า 200 ล้านบาท)
ตลาดหลักทรัพย์แห่งประเทศไทยจึงได้ดำเนินการย้ายหลักทรัพย์ของบริษัทฯ
ซึ่งเป็นหลักทรัพย์จดทะเบียนใน MAI ไปเป็นหลักทรัพย์จดทะเบียนใน SET
โดยทำการซื้อขายในหมวดเวชภัณฑ์และเครื่องสำอาง (Pharmaceutical Products &
Cosmetics) ใช้ชื่อย่อ “STHAI” เช่นเดิม โดยมีผลในระบบซื้อขายหลักทรัพย์ตั้งแต่วันที่ 1
มกราคม 2547 ซึ่งเป็นวันเริ่มรอบระยะเวลาบัญชีของบริษัทฯ

ในปี 2547 บริษัทฯ ได้ลงทุนในหุ้นสามัญในบริษัท เลเท็กซ์ ซิสเทมส์ จำกัด
ซึ่งเป็นบริษัทผลิตและจำหน่ายเบาะและที่นอนยางพารา โดยบริษัทฯ ถือหุ้นร้อยละ 32

ปี 2551 ในการประชุมสามัญผู้ถือหุ้นครั้งที่ 1/2551 เมื่อวันที่ 21 เมษายน 2551
มีมติเป็นเอกฉันท์อนุมัติให้เพิ่มทุนจดทะเบียนของบริษัทอีกจำนวน 102,657,633 บาท
จากทุนจดทะเบียนเดิม 600,000,000 บาท เป็นทุนจดทะเบียน 702,657,663 บาท
โดยการออกหุ้นสามัญใหม่จำนวน 102,657,633 หุ้น มูลค่าที่ตราไว้หุ้นละ 1 บาท
ซึ่งจะเสนอขายให้แก่ผู้ถือหุ้นเดิม

ในวันที่ 27- 30 พฤษภาคม 2551เป็นวันจองซื้อ และชำระเงินค่าหุ้น
โดยได้เสนอขายให้แก่ผู้ถือหุ้นเดิมในอัตราส่วน 4 หุ้นเดิมต่อ 1 หุ้นใหม่ ในราคา 1.70 บาทต่อหุ้น
ในการนี้ได้มีผู้มาใช้สิทธิในการจองซื้อเป็นจำนวน 26,564,840 หุ้น เป็นเงิน 45,160,228 บาท
ซึ่งยังคงมีหุ้นที่เหลือจากการจำหน่ายไม่หมดอีก 76,092,793 หุ้น

ดังนั้น ในที่ประชุมคณะกรรมการบริษัทฯ ครั้งที่ 4/2551 เมื่อวันที่ 10 มิถุนายน 2551
ได้มีมติให้จัดสรรหุ้นที่เหลือจากการเพิ่มทุน จำนวน 76,092,793 หุ้น โดยนำมาจำหน่ายเป็นครั้งที่
2 ในวันที่ 15- 22 กรกฎาคม 2551 ซึ่งเป็นวันจองซื้อและชำระเงินค่าหุ้น

ในการเสนอขายหุ้นสามัญในส่วนที่เหลือจากการจำหน่ายครั้งที่แล้วจำนวน 76,092,793 หุ้น
ได้เสนอขายให้กับผู้ถือหุ้นเดิมในอัตราส่วน 5 หุ้น เดิม ต่อ 1 หุ้นใหม่ ในราคา 1.70 บาท
ครั้งนี้ได้มีผู้มาใช้สิทธิในการจองซื้อเป็นจำนวน 62,198,000 หุ้น เป็นเงิน 105,736,600 บาท
ซึ่งยังคงเหลือหุ้นที่จำหน่ายไม่หมดอีก 13,894,793 หุ้น

จากการเพิ่มทุนทั้ง 2 ครั้ง ทำให้บริษัทมีทุนจดทะเบียนเท่ากับ 702,657,633 บาท
โดยมีทุนชำระแล้วเป็นเงิน 499,393,373 บาท

ภาพรวมการประกอบธุรกิจของบริษัท

โดยทั่วไปถุงมือยางสามารถแบ่งตามลักษณะการใช้งานได้เป็น 3 ประเภท ได้แก่

1.  ถุงมือยางที่ใช้ในทางการแพทย์ (Medical Glove) ซึ่งแบ่งย่อยเป็น 2 ชนิด ได้แก่

-   ถุงมือที่ใช้ในการผ่าตัด (Surgical Glove) ใช้ในงานผ่าตัด ถุงมือชนิดนี้จะต้องมีเนื้อบาง
    แข็งแรง มีความยาวถึงข้อศอก ต้องผ่านวิธีฆ่าเชื้อ 100% โดยใช้รังสี แกรมมา
    การบรรจุหีบห่อมีความประณีต สะดวกเวลาแกะใช้ ปกติจะใช้เพียงครั้งเดียวแล้วทิ้ง

-   ถุงมือยางใช้ในงานตรวจโรคทั่วไป (Examination Glove) ใช้ในงานตรวจโรค
    มีทั้งชนิดมีแป้ง (Powdered) และชนิดไม่มีแป้ง (Non-Powdered)
    การผลิตต้องออกแบบให้เหมาะกับการใช้ คือต้องใส่ได้ง่าย แกะห่อได้อย่างรวดเร็ว
    ถุงมือประเภทนี้จะไม่มีข้างซ้ายขวา เป็นแบบ Ambi ถุงมือมีความบาง กระชับมือ สั้นแค่ข้อมือ
    ใช้ครั้งเดียวแล้วทิ้งเพื่อป้องกันเชื้อโรคแพร่กระจาย ราคาจะต้องไม่แพง

2.  ถุงมือยางสำหรับใช้ในครัวเรือน (Household Glove) มีขนาดใหญ่ แข็งแรง
    ทนทานต่อการใช้งานที่ต้องสัมผัสกับน้ำ ผงซักฟอก มีอายุใช้งานนาน
    การออกแบบต้องให้สวยงาม สวมใส่สบาย นุ่มมือ บรรจุหีบห่ออย่างประณีต
    เพื่อดึงดูดความสนใจจากแม่บ้าน

3.  ถุงมือยางที่ใช้ในโรงงานอุตสาหกรรม (Industrial Glove) มีขนาดใหญ่ แข็งแรง
    เทอะทะ เพื่อความทนทานต่องานในโรงงานอุตสาหกรรม เช่น โรงงานผลไม้กระป๋อง
    การบรรจุหีบห่อไม่จำเป็นต้องสวยงาม

บริษัทฯดำเนินธุรกิจเป็นผู้ผลิต จำหน่ายและส่งออกถุงมือยางที่ใช้ในทางการแพทย์
ประเภทใช้ในงานตรวจโรคทั่วไป ผลิตภัณฑ์ของบริษัทฯ
สามารถแบ่งตามความนิยมของผู้บริโภคได้เป็น 2 ประเภทคือถุงมือยางชนิดมีแป้ง
และถุงมือยางชนิดไม่มีแป้ง โดยมีรายได้จากการจำหน่ายถุงมือยางไปต่างประเทศประมาณร้อยละ
90 ส่วนที่เหลือเป็นการจำหน่ายภายในประเทศ

โครงสร้างรายได้

โครงสร้างรายได้จากการจำหน่ายถุงมือยางของบริษัทฯ

  ---------- ------------------ -------- ------------- -------- --------------
  ปี พ.ศ.     การจำหน่ายถุงมือยาง                                   ยอดรวม
             (พันบาท)                                            

             ในประเทศ           %        ต่างประเทศ     %         

  2543       12,729             6.25%    190,993       93.75%   203,722

  2544       12,266             4.81%    242,875       95.19%   255,141

  2545       24,038             6.96%    321,266       93.04%   345,304

  2546       40,520             7.50%    499,708       92.50%   540,228

  2547       36,824             6.15%    562,321       93.85%   599,145

  2548       52,033             7.97%    601,199       92.03%   653,232

  2549       33,765             6.13%    517,276       93.87%   551,041

  2550       33,022             4.21%    751,352       95.79%   784,374

  2551       81,245             11.55%   621,893       88.45%   703,138
  ---------- ------------------ -------- ------------- -------- --------------